Specialiseret supervision til plejefamilier - Børnehus Syd
Specialiseret supervision af plejefamilier/anbringelsessteder i Børnehus Syd
Børnehus Syd tilbyder specialiseret supervision af plejefamilier og anbringelsessteder (primærpersonalet for barnet)
SEL §52. stk. 3 nr. 9 eller §66a stk. 4
Supervisionen er målrettet plejefamilier og anbringelsessteder, der varetager omsorgen for børn 0-18 år, som har været udsat for vold og/eller seksuelle overgreb.
Tilbud om specialiseret supervision gælder for plejefamilier og anbringelsessteder, der varetager omsorgen for børn og unge, der er udredt i Børnehus Syd, som led i kommunens børnefaglige § 50 undersøgelse.
At styrke barnets trivsel og udvikling gennem superviserende samtaler til plejeforældrene og/eller primærpersonale på anbringelsessteder, i forhold til de udfordringer de oplever omkring barnet, som knytter sig til det/de overgreb barnet har været udsat for.
Plejeforældrene og primærpersonalet på anbringelsessteder gives gennem individuel supervision mulighed for at videreudvikle personlige og faglige perspektiver i forhold til barnets særlige behov.
Der ydes supervision i et forløb på 6 gange i løbet af 6 måneder, eller 8 gange i løbet af et år af 1½ times varighed.
Der vil, indenfor rammen på de 6 eller 8 gange, være mulighed for akut supervision i særlige tilfælde.
Kommunen fremsender henvisningsskema vedlagt relevante bilag (fremgår af henvisningsskemaet)
Der skal forud for supervisionen foretages en vurdering af barnets fysiske og psykiske sikkerhed, samt hvorvidt der er tilstrækkelige ressourcer omkring barnet til at understøtte effekten af supervisionen. Denne vurdering foregår i et samarbejde mellem Børnehus Syd og henvisende kommune.
Der indgås skriftlig kontrakt ml. Børnehus Syd og kommunen. Kontrakten udformes af Børnehus Syd.
Inden supervisionen starter, vil der være et opstartsmøde med deltagelse af Børnehus Syd, henvisende kommune og plejefamilien/primærpersonale, hvor forventninger til supervisionen afstemmes.
Der tages afsæt i den specialiserede viden og særlige ekspertise Børnehus Syd har indenfor overgrebsområdet, herunder belastninger, traumer/PTSD og viden om omsorgssvigtede børn (udviklingsmæssige, neurologiske), samt den viden og særlige kendskab Børnehus Syd har til barnet via udredningsforløbet i Børnehus Syd.
For uddybende beskrivelse af teoretisk fundament og specifikke metoder klik her
Supervision er en procesorienteret og fordybende dialog, hvor der skabes et fagligt rum, hvor plejeforældrene gennem superviserende samtaler og en øget bevidsthed forholder sig til problemer og dilemmaer i hverdagen, til relationer i familien (herunder egne børn), samt til egen praksis.
Supervisionen tager udgangspunkt i de problemstillinger, som den der modtager supervision formulerer. Supervisors opgave er at hjælpe med at skabe et overblik og et mere præcist, detaljeret og konkret billede af problemets forskellige aspekter. Supervisionens mål er, at plejefamilien bliver opmærksom på egne kompetencer i forhold til det givne problem, og at der tænkes nye tanker og udvikles nye handlemuligheder i forhold til problemer.
Børnehus Syd udarbejder en kortfattet statusbeskrivelse der indeholder oplysninger om de tematikker, der er arbejdet med i supervisionen.
Der afholdes et afsluttende møde mellem Børnehus Syd og henvisende kommune, samt plejeforældrene/anbringelsesstedet.
Børnehus Syd foretager ved forløbets afslutning en brugeroplevet effektmåling af plejeforældrenes/anbringelsesstedets oplevelse af supervisionens brugbarhed.
Pakke 1 - 6 sessioner fordelt på ½ år:
Pakke 2 - 8 sessioner fordelt på 1 år:
Uddybende beskrivelser af specialiseret supervision af plejefamilier/anbringelsessteder